el el el el el el el el el el el el el el el el el el el el el el el uk el el el el el el el el el el el el el el el el el el el el el el el el el el el el el el el el en el en zh en el el el en el en en en el el en el en el el en el el en el en el en el el el el el en el el el el el el el el el el el el el el el el el el el el el el en el el el el el el el el el el el el en el el en en en en en en en en en de en el el el el el el el el el el el el el el el el el el el el el el el el el en el el el el el en el el el el el el el el el en el el el el el el el el el en el el el el el el en el el en el el el el el en el el en el el el en el el el el en el el el el el el en el el el el el el el el el el el el el el el el el el el el el el el el en el el el el el en en eu el lt id el en sv fr el lt sv el en fr eu el lt sv el en de eu el lt ca es pl de eu el lt el pl fr eu el lt ja es en fr fr el lt sv el en en eu el lt sv es en fr eu el lt sv ru en nb eu el lt lt el en de fr el lt sv el en en eu el lt sv ru pl sv eu el lt ja el pl de fr el lt ja el en de fr el lt lt en pl fr ta el lt lt el el el el el el el el el el el el el el el el el el el el el el en el el el en el el en el el el el en el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el en en en en en en en el el el el el el el el el el el el el el el el el el el el el el en el el el el el el el el el el az fr pt fr fr fr de da fr zh fr fr fr en fr fr fr da fr fr fr fr fr fr fr fr en da zh fr de fr fr fr fr fr fr en fr fr nl fr pl nl ru fr nl en fr en ja fr de fr es nb fr de en en en en en en en en sv sv sv sv sv sv sv sv sv fr fr fr fr fr fr fr de de de de de de de de de de de de de de de de de de de de fr fr fr fr fr fr fr fr fr fr fr fr fr fr sv sv sv sv en en en fr en ja ja fr hbs_lat de en pl fr el el el el el el el en el el el el en el el el el en el el el el en el el el el en el el el el el en el el el el el en el el el en el el el en el el el el el en el el el el el el en el el el el el el en el el el el el el en el fr el el el el en el el el el el el en el el el el el el en el el el el el el en el fr el el el el en el el el el el el en el el el el el en el el el el el el en el el el el el el en el el el el el el en el el el el el el en el el el el el el en el el el el el en el el el el el el en el el el el el el en el el el el el el en el el el el el en el el el el el en el el el el el en el el el el en el el en el el el en en el el en el el el el el en el el el el el el el en el el el el el en el el el el el el en el el el el el el en el el el el el el el en el el el el el el en el el el el en el el el el el el el en el el el el el en el el el el el el en el el el el el el el en el el el el el el en el el el el el el en el el el el el el en el el el el el el en el el el el el el en el el el el el el en el el el el el el en el el es el el el el en el el es el el el el el en el el el el el en el el el el el el el en el el el el el el el en el el el el el en el el el el el el en el el el el el el en el el el el el el en el el ca el el el el en el el el el el el el en el el el el el el en el el el el el el el en el el el el el el el el el el el el el el el en en el el en sv el el en en el el en en el el en el el el el el el en en el en en el en en el en en el en en el el en en el en en el en en el el en en el el en en el el en el el en el el el el el el el el en en el en en el en en el en en el en en el el en en el el en en el el en en el el en en el el en el el el el el el en en el en en el en en el en en el en en el en en el en en el el en en el el en en el el en el el en el en el el el el en el el en el el el el el en el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el en el en eo en de en de en en en es en nl en es en en en de en fr en en en de en en en en en nl en en en de en nl en fr en en en en en nl en en en en en el en en en en en de en el en en en la en en en fr en en en en en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Αυτό το λήμμα αφορά το τμήμα καλαθοσφαίρισης ανδρών της Α.Ε.Κ.. Για τον ευρύτερο σύλλογο, δείτε: Αθλητική Ένωσις Κωνσταντινουπόλεως.
Η ΚΑΕ Α.Ε.Κ. είναι ένα από τα πιο ιστορικά ελληνικά επαγγελματικά σωματεία καλαθοσφαίρισης. Ιδρύθηκε το 1924 ως Τμήμα Καλαθοσφαίρισης της Αθλητική Ένωσις Κωνσταντινουπόλεως (A.E.Κ.). Είναι από τις πιο δημοφιλείς ομάδες στην ευρωπαϊκή καλαθοσφαίριση, καθώς έχει να επιδείξει πλήθος τίτλων και μεγάλων στιγμών, έχοντας κατακτήσει 3 ευρωπαϊκούς τίτλους, 1 Διηπειρωτικό Κύπελλο και 13 εθνικούς τίτλους (8 Πρωταθλήματα Ελλάδας και 5 Κύπελλα Ελλάδας), ενώ έχει υπάρξει μία φορά φιναλίστ της Ευρωλίγκα και δύο φορές ημιφιναλίστ.
Αθλητική Ένωσις Κωνσταντινουπόλεως Νέα Κ.Α.Ε.
Άνω Λιόσια, Δήμου Φυλής, Νομός Αττικής
Πολυμέσα σχετικά με την ομάδα
Είναι η πρώτη ελληνική ομάδα σε όλα τα αθλήματα που κατέκτησε ευρωπαϊκό τίτλο, το Κύπελλο Κυπελλούχων Ευρώπης το 1968, στο κατάμεστο από 80.000 θεατές Καλλιμάρμαρο Στάδιο στον τελικό με αντίπαλο την Σλάβια Πράγας (89-82). Έχει αναδείξει μεγάλες μορφές του αθλήματος, με κορυφαίο τον Γιώργο Αμερικάνο, προς τιμήν του οποίου έχει αποσύρει την φανέλα με το νούμερο 10. Παράλληλα έχει βραβευτεί τρεις χρονιές (1965, 1966, 1968) από τον ΠΣΑΤ ως η καλύτερη ομάδα σε όλα τα αθλήματα σε συλλογικό ή εθνικό επίπεδο.
1.4 Δεκαετία μεγάλων επιτυχιών (1960–1970): 6 Πρωταθλήματα και ευρωπαϊκός τίτλος
1.4.1 Κύπελλο Κυπελλούχων 1968: Πρώτο ευρωπαϊκό τρόπαιο για ελληνικό σύλλογο
5 Η πορεία στην Α και Α1 Εθνική συνοπτικά
6 Η πορεία σε όλες τις διοργανώσεις
Η Αθλητική Ένωσις Κωνσταντινουπόλεως (A.E.Κ.) είναι ελληνικός αθλητικός σύλλογος που εδρεύει στην Αθήνα, με έμβλημα το Δικέφαλο Αετό και χρώματα το κίτρινο και το μαύρο, όλα εμπνευσμένα από τη Βυζαντινή Αυτοκρατορία, για να θυμίζουν στους μεταγενέστερους την ένδοξη παρακαταθήκη των Ελλήνων της Πόλης. Η επιλογή ως προς το όνομα δεν έγινε τυχαία, αφού ο σύλλογος ιδρύθηκε από πρόσφυγες από την Κωνσταντινούπολη, δύο χρόνια μετά τη Μικρασιατική Καταστροφή.
Η ιδρυτική συνέλευση του σωματείου έλαβε χώρα στις 30 Μαΐου του 1924. Η απόφαση για τη δημιουργία της ΑΕΚ είχε παρθεί τον Απρίλιο του 1924 στο μαγαζί αθλητικών ειδών των Αιμίλιου Ιωνά και Κωνσταντίνου Δημόπουλου, που βρισκόταν στην τότε στοά Λουξ της οδού Βερανζέρου 24 στο κέντρο της Αθήνας. Τα ιδρυτικά μέλη του νεοσύστατου συλλόγου ήταν περισσότερα από 40, ανάμεσα στους οποίους οι: Κωνσταντίνος Σπανούδης (πρόεδρος της ΑΕΚ την περίοδο 1924-1932, διετέλεσε υπουργός και βουλευτής του Ελευθέριου Βενιζέλου), Αιμίλιος Ιωνάς, Μενέλαος Ιωνάς, Κώστας Δημόπουλος, Μενέλαος Καροτσιέρης, Τιμολέων Τάγαρης, Μίλτος Ιερεμιάδης, Στέφανος Κεχαγιάς, Νικηφόρος Ελεόπουλος, Παντελής Καραγιάννης, Φωκίων Δημητριάδης (σπουδαίος σκιτσογράφος για δεκαετίες στην εφημερίδα ΤΑ ΝΕΑ), Κωνσταντίνος Κωνσταντάρας, Αλέξανδρος Μακρίδης, Κώστας Ζαρίφης, Γιάννης Χρυσαφίδης, Κώστας Χρυσόπουλος, Βασίλης Φρυδάς, Φίλιππος Φλωρίδης, Αλέξανδρος Στρογγυλός, Λευτέρης Παξιμαδάς, Χρήστος Αλεξανδρίδης.
Η ομάδα μπάσκετ της ΑΕΚ το 1928
Το 1924 παράλληλα με την ίδρυση του συλλόγου δημιουργήθηκε το τμήμα καλαθοσφαίρισης. Στους πρωτεργάτες του τμήματος καλαθοσφαίρισης ήταν ο Κώστας Δημόπουλος (ιδρυτικό μέλος της ΑΕΚ και παράλληλα ποδοσφαιριστής της), οι αδελφοί Συμεωνίδη και ο Ευμένης Αθανασιάδης[3]. Το 1924 η AEK αναδείχθηκε πρώτη πρωταθλήτρια Αθηνών στο πρωτάθλημα που διοργάνωσε η ΧΑΝ Αθηνών.[4] Αρχικά ο πυρήνας της ομάδας σχηματίστηκε από αθλητές που ήρθαν από την Κωνσταντινούπολη (όπου ήταν αθλητές της Ροβέρτειου Σχολής[5]), εν συνεχεία όμως προσχώρησαν στην ομάδα και νεαροί αθλητές. Υπήρξε ένα από τα σωματεία που με τις πρωτοβουλίες τους έγινε αναγκαία η ύπαρξη φορέα διοργάνωσης του αθλήματος.
Το 1928, ο ΣΕΓΑΣ διοργάνωσε το πρώτο Πανελλήνιο πρωτάθλημα στο οποίο συμμετείχε η AEK ως πρωταθλήτρια Αθηνών-Πειραιώς 1927-28.[6] Η AEK τα επόμενα χρόνια δεν παρουσίασε αξιοσημείωτη αγωνιστική δράση και δεν είχε συμμετοχή σε κανένα πανελλήνιο πρωτάθλημα τις επόμενες δύο δεκαετίες.[7]
Μετά τον πόλεμο και συγκεκριμένα το 1949 επανασυστάθηκε το τμήμα καλαθοσφαίρισης[6]. Η ΑΕΚ συμμετείχε στο πρωτάθλημα Γ' κατηγορίας Αθηνών-Πειραιώς τη διετία 1949–51 και στη Β' κατηγορία το 1951–52.[3] Την επόμενη σεζόν η ΑΕΚ έπαιξε στην Α' κατηγορία Αθηνών-Πειραιώς και προκρίθηκε στο Πανελλήνιο πρωτάθλημα 1952–53, για δεύτερη φορά στη μέχρι τότε ιστορία της[3]. Από το 1952 η ομάδα είχε ως έδρα το ανοικτό γήπεδο καλαθοσφαίρισης που δημιουργήθηκε δίπλα στον αγωνιστικό χώρο του ποδοσφαιρικού γηπέδου της Νέας Φιλαδέλφειας[8]. Την περίοδο 1954–55 συμμετείχε για τρίτη φορά στο πρωτάθλημα Ελλάδος και αναδείχθηκε δεύτερη έχοντας μόνο μια ήττα από τον πρωταθλητή Πανελλήνιο. Το 1958, η AEK, με παίκτη-προπονητή τον Κωνσταντίνο Καραμανλή, κατάκτησε το πρώτο της πρωτάθλημα Ελλάδος.[9]
Μεταπολεμικά ιδρύθηκε και λειτούργησε για σύντομο χρονικό διάστημα και τμήμα γυναικείας καλαθοσφαίρισης. Το τμήμα παρουσίασε αξιόλογη δράση έχοντας πρωταγωνίστριες τις τέσσερις αδερφές Χωριανοπούλου.[10] Ο σύλλογος όμως δεν έδωσε την πρέπουσα σημασία στο τμήμα και λίγο αργότερα διαλύθηκε με τις αθλήτριες να προσχωρούν με ελεύθερες μεταγραφές σε άλλους συλλόγους.
Δεκαετία μεγάλων επιτυχιών (1960–1970): 6 Πρωταθλήματα και ευρωπαϊκός τίτλοςΕπεξεργασία
Η ΑΕΚ στις αρχές της δεκαετίας κατέκτησε δύο συνεχόμενες φορές το πρωτάθλημα Αθηνών-Πειραιώς (1960, 1961), χωρίς όμως να καταφέρει να αναδειχθεί πρωταθλήτρια Ελλάδας.
Ωστόσο αυτή η δεκαετία έμελλε να είναι η σημαντικότερη στην ιστορία της AEK στην καλαθοσφαίριση. Ο προπονητής της ομάδας Μίσσας Πανταζόπουλος δημιουργεί ένα σπουδαίο σύνολο και οδηγεί την ομάδα στην κορυφή της Ελλάδας. Ηγετική φυσιογνωμία υπήρξε ο καλαθοσφαιριστής Γιώργος Αμερικάνος.
Την περίοδο 1962–1963 η AEK κατακτά το πρώτο από τα τέσσερα συνεχόμενα πρωταθλήματα. Την επόμενη χρονιά δημιουργείται η Α' Εθνική και η AEK έχοντας πρώτο σκόρερ τον Αντώνη Χρηστέα (4ος στο πρωτάθλημα), αναδεικνύεται και πάλι πρωταθλήτρια. Την περίοδο 1964–65 ο Γιώργος Αμερικάνος θα αναδειχθεί πρώτος σκόρερ της Α Εθνικής και μαζί του η AEK πρωταθλήτρια Ελλάδος. Την ίδια περίοδο η ΑΕΚ σημειώνει την πρώτη σημαντική, για τα μέτρα της εποχής, επιτυχία. Πετυχαίνει την ιστορικά πρώτη εκτός έδρας νίκη όπως και την πρώτη πρόκριση ελληνικής ομάδας μπάσκετ σε ευρωπαϊκή διοργάνωση, σημειώνοντας μάλιστα δύο προκρίσεις, που την φέρνουν στους προημιτελικούς του κυπέλλου πρωταθλητριών. Συγκεκριμένα αποκλείει την Μακάμπι Τελ Αβίβ (67-74, 64-53) και την βελγική Αντβέρπ (72-71, 85-70) πριν έρθει η πανίσχυρη γιουγκοσλαβική Μπέογκραντ να ανακόψει την πορεία της, χάνοντας μεν στην Αθήνα με 78-85, ανατρέποντας όμως την διαφορά στο Βελιγράδι νικώντας με σκορ 101-84. Είναι τα πρώτα βήματα της μετέπειτα μεγάλης ΑΕΚ του αείμνηστου Γιώργου Μόσχου (δεν θα βρίσκεται στη ζωή για να ζήσει τον θρίαμβο του 1968) και των Γιώργου Αμερικάνου, Γιώργου Τρόντζου, Χρήστου Ζούπα, Στέλιου Βασιλειάδη, Αίαντα Λαρεντζάκη κ.α.[11].
Την επόμενη αγωνιστική σεζόν 1965–1966 η AEK κατακτά το 4ο συνεχόμενο πρωτάθλημα Ελλάδος και παράλληλα γίνεται η πρώτη ελληνική ομάδα που συμμετέχει στα ημιτελικά του Κυπέλλου Πρωταθλητριών αγωνιζόμενη στο Φάιναλ Φορ που διεξήχθη στην Ιταλία.[12] Οι επιτυχίες αυτές συνοδεύτηκαν από μια μεγάλη απώλεια για την ομάδα. Ο αθλητής Γιώργος Μόσχος είχε προσβληθεί από καρκίνο, κατάφερε όμως να συμμετάσχει σε ορισμένους αγώνες εκείνη τη χρονιά και απεβίωσε στις 29 Δεκεμβρίου 1966 σε ηλικία 29 ετών. Μάλιστα είχε ανακοινώσει το νέο στους συμπαίκτες του στο ημίχρονο του ημιτελικού με την Σλάβια Πράγας (73-103), απαντώντας σε παρατήρηση για την κακή του απόδοση, κάτι που βάρυνε άμεσα το κλίμα στην ομάδα. Η κατάσταση της υγείας του παίκτη ήταν τόσο κακή, που αυτό το πρώτο ημίχρονο του ημιτελικού σηματοδότησε την τελευταία του αγωνιστική δραστηριότητα.[13][14]
Την επόμενη χρονιά η AEK χάνει το πρωτάθλημα από τον Παναθηναϊκό για μια μόλις ήττα. Ένα χρόνο όμως αργότερα η AEK με προπονητή το Νίκο Μήλα θα επιστρέψει στην κορυφή της Ελλάδας κατακτώντας το πρωτάθλημα της σεζόν 1967–1968 αήττητη με το Γιώργο Αμερικάνο να αναδεικνύεται πρώτος σκόρερ Ελλάδος.
Κύπελλο Κυπελλούχων 1968: Πρώτο ευρωπαϊκό τρόπαιο για ελληνικό σύλλογοΕπεξεργασία
Στην Ευρώπη η περίοδος 1967–1968 υπήρξε σταθμός για την ιστορία του ελληνικού αθλητισμού. Η AEK κατέκτησε το Κύπελλο Κυπελλούχων αποκλείοντας στον ημιτελικό την πανίσχυρη Ίνις Βαρέζε με ιστορική ανατροπή στη ρεβάνς στο Καλλιμάρμαρο Στάδιο (σε αυτόν τον αγώνα κόπηκαν 42.086 εισιτήρια[15]) και επικρατώντας στον τελικό, που έγινε στο Καλλιμάρμαρο στάδιο επί της Σλάβια Πράγας.[16] Η AEK έγινε ο πρώτος ελληνικός σύλλογος που κατέκτησε ευρωπαϊκό τρόπαιο σε οποιοδήποτε ομαδικό άθλημα. Στον αγώνα σημειώθηκε παγκόσμιο ρεκόρ προσέλευσης θεατών σε αγώνα μπάσκετ[17] που καταγράφηκε στο βιβλίο των ρεκόρ Γκίνες, υπολογιζόμενο σε 80000 περίπου[18][19]. Επίσημα με βάση τα εισιτήρια που είχαν εκδοθεί -και εξαντληθεί- η προσέλευση ανήλθε στις 55.800 θεατές (50.000 κοινά εισιτήρια, 3.150 αριθμημένα, 600 αθλητικά, 2.050 προσκλήσεις).[20] Σύμφωνα πάντως με δημοσιεύματα της εποχής δόθηκαν 13.000 αμερικανικά δολάρια (ΗΠΑ) στα ταμεία της Σλάβια, προσφορά όχι της ΑΕΚ, αλλά της χουντικής ΓΓΑ του Ασλανίδη και 10 μέρες διακοπές οι παίκτες, οι προπονητές και οι παράγοντες των Τσεχοσλοβάκων στην Αθήνα, πριν τον τελικό[21].
Ακολούθησε μια χρονιά (1969) κατά την οποία η AEK τερμάτισε στη δεύτερη θέση του πρωταθλήματος εξαιτίας διαιτητικής αδικίας στον αγώνα-μπαράζ με τον ΠΑΟ.[22] Την περίοδο 1969–1970 η AEK θα αναδειχθεί και πάλι πρωταθλήτρια κατακτώντας έτσι 6 πρωταθλήματα μέσα σε 8 χρόνια. Στην Ευρώπη τη σεζόν 1969–70 αγωνίστηκε στα ημιτελικά του Κυπέλλου Κυπελλούχων.[23] Τη δεκαετία αυτή η AEK καταξιώθηκε στον ελληνικό χώρο και παρότι δεν κατέκτησε για 32 χρόνια άλλο πρωτάθλημα, παρέμεινε δεύτερη ομάδα σε πρωταθλήματα έως και το 1988.
Σύμφωνα με ορισμένες πηγές [24], τις σεζόν 1966–67 και 1970–71 έγινε διεξαγωγή του Κυπέλλου Ελλάδας και η ΑΕΚ αναδείχθηκε Κυπελλούχος.
Το 1971 η AEK κατέκτησε τη δεύτερη θέση στο πρωτάθλημα χωρίς όμως να καταφέρει να το διεκδικήσει. Ο Μιχάλης Γιαννουζάκος αναδείχθηκε δεύτερος σκόρερ στο πρωτάθλημα το 1973. Το 1974 περιορίστηκε στη δεύτερη θέση, έχοντας μια νίκη λιγότερη από τον πρωταθλητή Παναθηναϊκό.
Το 1976, με προπονητή των Κώστα Μουρούζη η AEK αγωνίστηκε στον τελικό του Κυπέλλου Ελλάδος με κορυφαίο το Μιχάλη Γιαννουζάκο. Το 1977 ο σύλλογος βρέθηκε για πρώτη φορά εκτός της πρώτης τετράδας στο πρωτάθλημα και η 7η θέση, στην οποία κατατάχθηκε το 1978 φανέρωνε τη φθίνουσα πορεία της.
Το 1978, αντιμετωπίζει και πάλι τον Ολυμπιακό στον τελικό του Κυπέλλου Ελλάδος και περιορίζεται στη δεύτερη θέση, με πρωταγωνιστές το Μηνά Γκέκο και το Γιώργο Τρόντζο στα τελευταία παιχνίδια της καριέρας του. Προπονητής της ομάδας ήταν ο Γιώργος Αμερικάνος.
Το 1980, η AEK συναντά για τρίτη φορά τον Ολυμπιακό στον τελικό κυπέλλου και ηττάται για μια ακόμη φορά, με το Γιώργο Τρόντζο προπονητή και το Μιχάλη Γιαννουζάκο πρώτο σκόρερ της στον τελικό.
Το 1981 με προπονητή τον Φρεντ Ντέβελι η AEK κατακτά το πρώτο της Κύπελλο Ελλάδος απέναντι στον Ηρακλή με το Βασίλη Γκούμα να σημειώνει 30 πόντους και τον Κερτ Ράμπις να αναδεικνύεται πολυτιμότερος παίκτης.[25] Ο Κερτ Ράμπις, που έπαιξε στην Ελλάδα ως Κυριάκος Ραμπίδης με ελληνική υπηκοότητα, είχε σπουδαία σταδιοδρομία στη συνέχεια στο NBA και αποτελεί ένα από τα μεγαλύτερα ονόματα που έχουν αγωνιστεί στην Ελλάδα.
Το 1983 αποκτήθηκε από την AEK ο Απόστολος Κόντος και μαζί με το Βασίλη Γκούμα και το Μηνά Γκέκο συνέθεσαν μια τριάδα μεγάλων σκόρερ, όμως η AEK παρουσίασε πρωτόγνωρη αγωνιστική πτώση. Ο Βασίλης Γκούμας και ο Μηνάς Γκέκος βρέθηκαν στην πρώτη τετράδα των σκόρερ του ελληνικού πρωταθλήματος το 1983, ενώ ο Βασίλης Γκούμας σε ηλικία 39 ετών αναδείχθηκε δεύτερος σκόρερ στο πρωτάθλημα το 1985 και ο Μηνάς Γκέκος δεύτερος το 1988.
Το 1988 με προπονητή το Βαγγέλη Νικητόπουλο η AEK συμμετέχει για μια ακόμη φορά σε τελικό κυπέλλου Ελλάδος όμως η διαφορά δυναμικού με τον Άρη δεν της επιτρέπει να το κατακτήσει, παρά την προσπάθεια των Αριδά, Γκέκου, Παταβούκα. Την επόμενη χρονιά, επιτρέπεται η χρήση ξένου αθλητή στο ελληνικό πρωτάθλημα και η έλευση του Αμερικανού Ντάνι Βρέινς μαζί με τον ταλαντούχο Νάσο Γαλακτερό και τον προπονητή Κρέζιμιρ Τσόσιτς, δίνει στην ομάδα το έναυσμα για μια καλύτερη συνέχεια. Ο Κρέζιμιρ Τσόσιτς είχε οραματιστεί και σχεδίαζε τη δημιουργία μιας μεγάλης ομάδας που θα συγκέντρωνε τους σπουδαιότερους ανερχόμενους αθλητές,[26] όμως τα οικονομικά προβλήματα που προκύπτουν στα μέσα της σεζόν δεν επιτρέπουν την επίτευξη των στόχων.[27]
Το 1989 ολοκληρώθηκε η κατασκευή του κλειστού γήπεδου μπάσκετ της AEK που πήρε το όνομα Γιώργος Μόσχος προς τιμήν του πρόωρα χαμένου αθλητή.
Το 1992 η AEK τερματίζει στην 4η θέση του πρωταθλήματος και συμμετέχει στον τελικό του κυπέλλου Ελλάδας, όπου γνωρίζει την ήττα από τον Άρη. Ο Νάσος Γαλακτερός και ο Κώστας Παταβούκας είναι οι παίκτες που κρατούν την ομάδα σε σεβαστό επίπεδο και μετά την αποχώρησή τους το 1993 η AEK αποδυναμώνεται αισθητά. Η παρουσία του Ρολάντο Μπλάκμαν, που υπήρξε αθλητής με σημαντικότατη σταδιοδρομία στο NBA, τη σεζόν 1994–95 δεν ήταν αρκετή για να γίνει η ομάδα αξιόμαχη. Το 1996 τερμάτισε στη 10η θέση που ήταν η κατώτερη της ιστορίας της στο πρωτάθλημα.
Την επόμενη χρονιά ο πρόεδρος Ιωάννης Φιλίππου επιχειρεί την πλήρη αναμόρφωση της ομάδας, προσλαμβάνει τον προπονητή Γιάννη Ιωαννίδη και αποκτά διακεκριμένους αθλητές όπως οι Βίκτορ Αλεξάντερ και Μπιλ Έντουαρντς με καριέρα στο NBA. Η ανάκαμψη της ομάδας είναι ραγδαία και η AEK τερματίζει στη δεύτερη θέση του πρωταθλήματος εξασφαλίζοντας τη συμμετοχή της στην Ευρωλίγκα.
Την περίοδο 1997–98 η AEK ενισχυμένη από τον Μπάνε Πρέλεβιτς και το Γουίλι Άντερσον, ο οποίος αντικατέστησε κατά τη διάρκεια της σεζόν τον ολ-σταρ του NBA Ρίκι Πιρς, αγωνίστηκε στον τελικό της Ευρωλίγκα, σημειώνοντας μια από τις πιο αξιόλογες διακρίσεις της ιστορίας της. Στον ημιτελικό επικράτησε με 69-66 της Μπενετόν Τρεβίζο. Την ίδια χρονιά αγωνίστηκε και στον τελικό του Κυπέλλου Ελλάδας όπου ηττήθηκε από τον Άρη.
Η περίοδος 1998–99 δεν ήταν το ίδιο επιτυχημένη για την AEK που κατατάχθηκε 5η στο πρωτάθλημα Ελλάδας και αγωνίστηκε απέναντι στον ΠΑΟΚ χωρίς επιτυχία στον τελικό κυπέλλου Ελλάδας. Δίπλα όμως στους διακεκριμένους αθλητές Τζο Αρλάουσκας, Μπάνε Πρέλεβιτς και Άγγελο Κορωνιό, νέοι ταλαντούχοι αθλητές όπως οι Κακιούζης, Ντικούδης, Τσακαλίδης και Χατζής προετοιμάζονταν για να ηγηθούν στην ομάδα τα επόμενα χρόνια.
Την περίοδο 1999–2000 ο Ιωάννης Φιλίππου προσλαμβάνει τον προπονητή Ντούσαν Ίβκοβιτς, ο οποίος βασιζόμενος στη νέα γενιά των αθλητών της AEK οδηγεί την ομάδα στην κατάκτηση του Κυπέλλου Σαπόρτα το 2000 στη Λωζάνη. Στον τελικό του Κυπέλλου Ελλάδας η AEK αντιμετώπισε τον Πρωταθλητή Ευρώπης Παναθηναϊκό και κατέκτησε το τρόπαιο με σκορ 57-55.
Το 2001 η AEK κατακτά και πάλι το Κύπελλο Ελλάδας επικρατώντας επί του Παναθηναϊκού με σκορ 66-64, έχοντας κορυφαίο παίκτη τον Ιμπραήμ Κουτλουάι. Στην Ευρώπη η AEK συμμετέχει στην τετράδα της Ευρωλίγκα όπου αποκλείεται από την Ταουγκρές.
Τη σεζόν 2001–02 ο Ντράγκαν Σάκοτα αναλαμβάνει την τεχνική ηγεσία της AEK. Ο κορμός των Ελλήνων παικτών παραμένει στην ομάδα η οποία ενισχύεται με τον Τζέι Αρ Χόλντεν. Η AEK τερματίζει πρώτη στην κανονική περίοδο και αντιμετωπίζει στους τελικούς του ελληνικού πρωταθλήματος τον Ολυμπιακό, ο οποίος βρίσκεται να προηγείται στη σειρά με 0-2 νίκες. Η AEK σημειώνει μια από τις μεγαλύτερες ανατροπές στην ιστορία του πρωταθλήματος και κατακτά μετά από 32 χρόνια το πρωτάθλημα με 3-2 νίκες.
Την επόμενη χρονιά η AEK κατέκτησε τη δεύτερη θέση στο πρωτάθλημα έχοντας αξιόλογη πορεία. Επίσης αξιόλογη δουλειά έγινε και στο τμήμα εφήβων το οποίο κατέκτησε για πρώτη φορά το Πρωτάθλημα Ελλάδας. Το 2003, με την προοπτική ανέγερσης νέου γηπέδου, κατεδαφίστηκε η έδρα της AEK το κλειστό γήπεδο Γιώργος Μόσχος μαζί με το Στάδιο Νίκος Γκούμας και ο σύλλογος χάνει την έδρα του. Τη σεζόν 2004–05 η AEK, παρά το ότι κατατάχθηκε 6η στην κανονική περίοδο του πρωταθλήματος, επικράτησε στις αναμετρήσεις των πλέι οφ με μειονέκτημα έδρας και αγωνίστηκε στους τελικούς της Α1 τερματίζοντας τελικά δεύτερη.
Τη σεζόν 2005–06 η AEK αγωνίστηκε για 6η συνεχόμενη χρονιά, αλλά και τελευταία, στην Ευρωλίγκα. Την ίδια σεζόν απόχωρεί από την AEK ο Δημήτρης Φιλίππου και προκύπτουν άμεσα οικονομικές δυσχέρειες. Στο πρωτάθλημα ακολούθησε κάθετη πτώση και δεν τερμάτισε ξανά πάνω από την 7η θέση. Η διοικητική αστάθεια και τα οικονομικά προβλήματα έπληξαν το σύλλογο που το 2010 τερμάτισε στη 10η θέση ισοφαρίζοντας τη χειρότερη επίδοση της ιστορίας του.
Στις 20 Απριλιου 2011 η AEK τερμάτισε 13η στο πρωτάθλημα και υποβιβάστηκε για πρώτη φορά στην ιστορία της στην Α2 κατηγορία. Μετά τη λήξη του πρωταθλήματος η ΑΕΚ προχώρησε σε ένσταση κατά του Ηλυσιακού, επειδή ο πρόεδρος του ήταν ταυτόχρονα μάνατζερ παικτών που αγωνίζονται στην Α1, κάτι που θεωρείται ασυμβίβαστο. Ο Αθλητικός δικαστής του ΕΣΑΚΕ δικαίωσε την ΑΕΚ και τη διατήρησε στην Α1, ρίχνοντας στην Α2 τον Ηλυσιακό.[28] Ο Ηλυσιακός προχώρησε άμεσα σε προσφυγή στο ΑΣΕΑΔ, το οποίο τον δικαίωσε ανατρέποντας την απόφαση του ΕΣΑΚΕ και ρίχνοντας οριστικά την ΑΕΚ στην Α2 και με κίνδυνο να αποκλειστεί από όλα τα πρωταθλήματα.[29][30]
Την σεζόν 2011–12 η ΑΕΚ με διοίκηση Πρωτοδικείου και με πρόεδρο το Νίκο Γεωργαντζόγλου συμμετείχε στην Α2. Τον Ιούλιο του 2012 η διοίκηση της ερασιτεχνικής ΑΕΚ αποφάσισε την συμμετοχή της ομάδας στην ερασιτεχνική Β' Εθνική για να καθαρίσει από ένα μεγάλο μέρος των χρεών. Η Ένωση την χρονιά 2012–13 τερμάτισε 2η στον όμιλό της και νίκησε στο μπαράζ των Τρικάλων τον Ηρακλή και επέστρεψε στην Α2. Τη σεζόν 2013–14 η Βασίλισσα κατέκτησε το πρωτάθλημα της Α2 και επέστρεψε στην Α1 μετά από τρία χρόνια απουσίας.
Η επιστροφή της «Βασίλισσας» του μπάσκετ στα μεγάλα σαλόνια, συνδυάστηκε με την ταυτόχρονη επιστροφή του ποδοσφαιρικού τμήματος στη Σούπερ Λίγκα.
Η σεζόν 2014–15 ήταν μια χρονιά προσαρμογής. Με προπονητή τον Βαγγέλη Ζιάγκο και αργότερα τον Ντράγκαν Σάκοτα, η ΑΕΚ κατέκτησε την πέμπτη θέση στο πρωτάθλημα, ενώ δεν μπόρεσε να ξεπεράσει το εμπόδιο του Άρη για τα πλέι οφ.
Η επόμενη σεζόν (2015–16) βρήκε ξανά τον Ντράγκαν Σάκοτα στο τιμόνι της ομάδας, αλλά κάποια αρνητικά αποτελέσματα οδήγησαν στην αντικατάστασή του από τον Σλοβένο προπονητή Γιούρι Ζντοβτς. Η χρονιά τελείωσε με την ΑΕΚ να καταλαμβάνει την τέταρτη θέση του βαθμολογικού πίνακα, αλλά στα πλέι-οφ νίκησε τον ΠΑΟΚ με γενικό σκορ 2-1, έχοντας πλεονέκτημα έδρας. Στη συνέχεια η Ένωση δεν μπόρεσε να κάμψει το εμπόδιο του Ολυμπιακού χάνοντας με 3-0, ενώ στους αγώνες για την τρίτη θέση, νίκησε τον Άρη με σκορ 3-1 (με μειονέκτημα έδρας), κλείνοντας την χρονιά με επιτυχία.
Η σεζόν 2015–16 ήταν η χρονιά επιστροφής της ΑΕΚ στις ευρωπαϊκές διοργανώσεις. Συμμετείχε στους ομίλους της δεύτερης τη τάξει (με τα δεδομένα εκείνης της χρονιάς) ευρωπαϊκής διοργάνωσης, στο Γιούροκαπ, χωρίς να κάνει τη διαφορά και χωρίς να μπορέσει να προκριθεί από τη φάση των ομίλων, σημειώνοντας συνολικά 5 νίκες και 5 ήττες.
Η σεζόν 2016–17 ξεκίνησε με τον Γιούρι Ζντοβτς στον πάγκο και τον πρώην προπονητή της ομάδας Ντράγκαν Σάκοτα σε ρόλο υπευθύνου των Ακαδημιών της ομάδας. Μάλιστα η Ακαδημία μπάσκετ της ΑΕΚ πήρε το όνομά του[31]. Αν και πριν την έναρξη των επίσημων υποχρεώσεων της ομάδας η διοίκηση επέλεξε να αγωνιστεί ξανά στο Γιούροκαπ, τελικώς η ΑΕΚ αγωνίστηκε στην νεοσύστατη -τότε- διοργάνωση της FIBA, το Μπάσκετμπολ Τσάμπιονς Λιγκ. Παράλληλα απέκτησε παίκτες με εμπειρία στις ευρωπαϊκές διοργανώσεις, όπως τον Κώστα Βασιλειάδη και τον Ρόκο Λένι Ούκιτς, για να μπορέσει να διεκδικήσει το Κύπελλο Ελλάδος ή την συμμετοχή της στους τελικούς του πρωταθλήματος. Η χρονιά τελείωσε με την ΑΕΚ να φτάνει στους τέσσερις του Κυπέλλου, να καταλαμβάνει την 3η θέση στο Πρωτάθλημα, τόσο στην κανονική διάρκεια, όσο και στα πλέι-οφ, ενώ στην Ευρώπη έφτασε μέχρι τους 16. Ο Γιούρι Ζντοβτς αποχώρησε πριν ολοκληρωθεί η σεζόν και αντικαταστάθηκε από τον Σωτήρη Μανωλόπουλο.
Ήταν η καλύτερη χρονιά του συλλόγου και στο ποδόσφαιρο αλλά και στο μπάσκετ. Κατά την αγωνιστική περίοδο 2017–18 η ΑΕΚ έλαβε μέρος στο Πρωτάθλημα της Α1 Εθνικής Κατηγορίας Ανδρών με διοργανωτή τον Ελληνικό Σύνδεσμο Ανωνύμων Καλαθοσφαιρικών Εταιρειών (Ε.Σ.Α.Κ.Ε.). Κατέκτησε το Κύπελλο Ελλάδας, 16 χρόνια μετά από τον τελευταίο τίτλο της, το Πρωτάθλημα Ελλάδας 2001-2002, ενώ η «Βασίλισσα» συμμετείχε και στην ευρωπαϊκή διοργάνωση της ΦΙΜΠΑ, Μπάσκετμπολ Τσάμπιονς Λιγκ, την οποία κατέκτησε κερδίζοντας στον τελικό την Μονακό με 100-94.
Έδρα του συλλόγου είναι το Κλειστό Γυμναστήριο του Ο.Α.Κ.Α., χωρητικότητας 18.500 καθήμενων.
Στις 17 Φεβρουαρίου του 2019 κατέκτησε για πρώτη φορά στην ιστορία της το Διηπειρωτικό Κύπελλο στο Ρίο ντε Τζανέιρο της Βραζιλίας, επικρατώντας στον τελικό της οικοδέσποινας Φλαμένγκο με σκορ 86-70. Έγινε η τρίτη ελληνική ομάδα που κατακτάει την συγκεκριμένη διοργάνωση μετά τον Παναθηναϊκό (1996) και τον Ολυμπιακό (2013).
Στις 16 Φεβρουαρίου του 2020 κατέκτησε για 5η φορά στην ιστορία της (και 2η μέσα σε τρία χρόνια) το Κύπελλο Ελλάδας , επικρατώντας επί του Προμηθέα Πατρών με σκορ 61-57.[32]
&0000000000000024.00000024 – 30 Σεπτεμβρίου 1997 (1997-09-30)
&0000000000000031.00000031 – 1 Νοεμβρίου 1990 (1990-11-01)
&0000000000000028.00000028 – 11 Φεβρουαρίου 1994 (1994-02-11)
&0000000000000038.00000038 – 29 Απριλίου 1984 (1984-04-29)
&0000000000000017.00000017 – 12 Μαρτίου 2005 (2005-03-12)
&0000000000000028.00000028 – 9 Απριλίου 1994 (1994-04-09)
&0000000000000024.00000024 – 30 Σεπτεμβρίου 1997 (1997-09-30)
&0000000000000028.00000028 – 9 Απριλίου 1994 (1994-04-09)
&0000000000000015.00000015 – 6 Ιουλίου 2007 (2007-07-06)
&0000000000000027.00000027 – 8 Σεπτεμβρίου 1995 (1995-09-08)
&0000000000000027.00000027 – 26 Ιανουαρίου 1995 (1995-01-26)
&0000000000000037.00000037 – 4 Ιουλίου 1985 (1985-07-04)
&0000000000000024.00000024 – 27 Σεπτεμβρίου 1998 (1998-09-27)
&0000000000000025.00000025 – 18 Νοεμβρίου 1996 (1996-11-18)
&0000000000000030.00000030 – 26 Ιουνίου 1992 (1992-06-26)
&0000000000000033.00000033 – 1 Σεπτεμβρίου 1989 (1989-09-01)
Ενημέρωση: 14 Σεπτεμβρίου 2022
Το έμβλημα της ΑΕΚ είναι ο δικέφαλος αετός και έχει εξελιχθεί με το πέρασμα του χρόνου. Το 1997 επιχειρήθηκε η δημιουργία ενός αμιγούς μπασκετικού σήματος κατά τα πρότυπα του NBA. Το σχέδιο περιείχε μια πορτοκαλί μπάλα μπάσκετ και την επιγραφή "Eagles". Το 2004 τροποποιήθηκε αρκετά και παρέμεινε σε αυτή τη μορφή για τρία χρόνια. Το διάστημα 2007–2015 το έμβλημα του τμήματος ήταν όμοιο με αυτό του ποδοσφαίρου, με μόνη διαφορά την επιγραφή «BC». Το 2015 η ΚΑΕ ΑΕΚ προχώρησε στη δημιουργία μιας νέας εκδοχής του εμβλήματος, με την προσθήκη σε αυτό δύο αστέρων στο κέντρο του, τα οποία συμβολίζουν τα δύο Κύπελλα Ευρώπης που έχει κατακτήσει η ΑΕΚ. Το καλοκαίρι του 2018 η ΚΑΕ ΑΕΚ πρόσθεσε ένα ακόμα αστέρι στο έμβλημα της λόγω της κατάκτησης του 3ου ευρωπαϊκού τίτλου στην ιστορία της, του Μπάσκετμπολ Τσάμπιονς Λιγκ.
έως 1997 (σε διάφορες παραλλαγές)
1 Διηπειρωτικό Κύπελλο: 2019
2 Κύπελλα Κυπελλούχων Ευρώπης (Σαπόρτα): 1968, 2000
1 Μπάσκετμπολ Τσάμπιονς Λιγκ: 2018
8 Πρωταθλήματα Ελλάδας: 1958, 1963, 1964, 1965, 1966, 1968, 1970, 2002
1 Πρωτάθλημα Α2 Κατηγορίας: 2014
5 Κύπελλα Ελλάδας: 1981, 2000, 2001, 2018, 2020
Φιναλίστ (7): 1976, 1978, 1980, 1988, 1992, 1998, 1999
4 Πρωταθλήματα Κέντρου: 1925 (διοργάνωση ΧΑΝ Αθηνών),[33][34] 1928, 1960,[34] 1961[34]
2 Κύπελλα Κέντρου: 1966-67, 1970-71
Ζιβανάρειο τουρνουά (1): 2017
ΟΠΑΠ Basketball Tournament «Νεόφυτος Χανδριώτης» (1): 2018
1 Πρωτάθλημα Ελλάδας Εφήβων: 2003
2 Πρωταθλήματα Α' ΕΣΚΑ Εφήβων: 2003, 2018
1 Τουρνουά ΕΣΚΑ Νέων: 2017[1]
1 Πρωτάθλημα Κέντρου Β' ομάδων: 1959[35]
1 Πρωτάθλημα Κέντρου Εφήβων: 1950[36]
1 Πρωτάθλημα Β' ΕΣΚΑ Εφήβων: 2016[2]
1 Πρωτάθλημα Β' ΕΣΚΑ Παίδων: 2017[3]
Η πορεία στην Α και Α1 Εθνική συνοπτικάΕπεξεργασία
Η ΑΕΚ ήταν η μία από τις τρεις ελληνικές ομάδες που συμμετείχαν ανελλιπώς στα πρωταθλήματα της Α' και Α1 εθνικής, ώσπου γνώρισε για πρώτη φορά τον υποβιβασμό το 2011. Η πορεία της στα πρωταθλήματα παρουσιάζεται στον παρακάτω πίνακα.
Η πορεία σε όλες τις διοργανώσειςΕπεξεργασία
Κώστας Δημόπουλος, Ευμένης Αθανασιάδης, Αφοί Συμεωνίδη
Κωνσταντίνος Καραμανλής, Βαγγέλης Σεβδίνογλου, Δερμανούτσος, Μπαμπανικολός, Ευαγγελάτος, Παπαθανασίου, Τζέκος, Τζιλιτζόγλου, Χατζηράπτης, Τερκεσίδης, Ξενουδάκης, Θεοδωρόπουλος
Κωνσταντίνος Καραμανλής, Βαγγέλης Σεβδίνογλου, Δερμανούτσος, Μπαμπανικολός, Ευαγγελάτος, Παπαθανασίου, Τζέκος, Τζιλιτζόγλου, Χατζηράπτης, Τερκεσίδης
Γιώργος Αμερικάνος, Στέλιος Βασιλειάδης, Αίας Λαρεντζάκης, Δερμανούτσος, Λάκης Τσάβας, Γιώργος Μόσχος, Βαγγέλης Νικητόπουλος, Αντώνης Χρηστέας, Γιώργος Οικονόμου, Μπαμπανικολός, Αττάλας
Γιώργος Αμερικάνος, Στέλιος Βασιλειάδης, Αίας Λαρεντζάκης, Δερμανούτσος, Λάκης Τσάβας, Γιώργος Μόσχος, Βαγγέλης Νικητόπουλος, Αντώνης Χρηστέας, Χρήστος Ζούπας, Γιώργος Τρόντζος, Γιώργος Οικονόμου, Αττάλας, Μπαμπανικολός, Θεοδωρόπουλος
Γιώργος Αμερικάνος, Στέλιος Βασιλειάδης, Αίας Λαρεντζάκης, Δερμανούτσος, Λάκης Τσάβας, Γιώργος Μόσχος, Βαγγέλης Νικητόπουλος, Αντώνης Χρηστέας, Γιώργος Οικονόμου, Χρήστος Ζούπας, Γιώργος Τρόντζος, Θεοδωρόπουλος, Νίκος Νεσιάδης
Γιώργος Αμερικάνος, Στέλιος Βασιλειάδης, Αίας Λαρεντζάκης, Δερμανούτσος, Λάκης Τσάβας, Γιώργος Μόσχος, Βαγγέλης Νικητόπουλος, Αντώνης Χρηστέας, Γιώργος Οικονόμου, Χρήστος Ζούπας, Γιώργος Τρόντζος, Θεοδωρόπουλος, Νίκος Νεσιάδης
Γιώργος Αμερικάνος, Στέλιος Βασιλειάδης, Αίας Λαρεντζάκης, Λάκης Τσάβας, Γιώργος Μόσχος, Βαγγέλης Νικητόπουλος, Αντώνης Χρηστέας, Γιώργος Οικονόμου, Χρήστος Ζούπας, Γιώργος Τρόντζος, Δερμανούτσος, Θεοδωρόπουλος, Νίκος Νεσιάδης
Αντώνης Χρηστέας, Γιώργος Αμερικάνος, Στέλιος Βασιλειάδης, Αίας Λαρεντζάκης, Χρήστος Ζούπας, Γιώργος Τρόντζος, Λάκης Τσάβας, Νίκος Νεσιάδης, Ανδρέας Δημητριάδης, Πέτρος Πετράκης
Αντώνης Χρηστέας, Γιώργος Αμερικάνος, Στέλιος Βασιλειάδης, Αίας Λαρεντζάκης, Χρήστος Ζούπας, Γιώργος Τρόντζος, Λάκης Τσάβας, Νίκος Νεσιάδης, Γιάννης Γάλαρης, Ανδρέας Δημητριάδης, Βαμβαλέρος, Πρωτόπαππας, Ρήγας
Αντώνης Χρηστέας, Γιώργος Αμερικάνος, Στέλιος Βασιλειάδης, Αίας Λαρεντζάκης, Χρήστος Ζούπας, Γιώργος Τρόντζος, Νίκος Νεσιάδης, Σταύρος Βαφόπουλος, Βίλης, Βογδανίδης, Διάνας, Βασίλης Νυδριώτης, Σπηλιώτης, Χριστοφόρου
Γιώργος Τρόντζος, Στέλιος Βασιλειάδης, Αίας Λαρεντζάκης, Γιώργος Αμερικάνος, Σταύρος Βαφόπουλος, Λουκάς Κόντος, Χρήστος Ζούπας, Χριστοφόρου
Γιώργος Τρόντζος, Στέλιος Βασιλειάδης, Αίας Λαρεντζάκης, Γιώργος Αμερικάνος, Χρήστος Ζούπας, Σταύρος Βαφόπουλος,
Γιώργος Τρόντζος, Στέλιος Βασιλειάδης, Αίας Λαρεντζάκης, Γιώργος Αμερικάνος, Σταύρος Βαφόπουλος,
Γιώργος Τρόντζος, Στέλιος Βασιλειάδης, Αίας Λαρεντζάκης, Γιώργος Αμερικάνος, Σταύρος Βαφόπουλος
Μιχάλης Γιαννουζάκος, Λουκάς Κόντος, Γιώργος Τρόντζος, Νίκος Νεσιάδης, Γιώργος Αμερικάνος
Μιχάλης Γιαννουζάκος, Λουκάς Κόντος, Γιώργος Τρόντζος, Νίκος Νεσιάδης, Βασίλης Νυδριώτης, Τσοσκούνογλου, Καντέλης, Παπαδάτος
Μιχάλης Γιαννουζάκος, Λουκάς Κόντος, Μηνάς Γκέκος, Γιώργος Τρόντζος
Μηνάς Γκέκος, Γιώργος Τρόντζος, Μιχάλης Γιαννουζάκος, Μπογατσιώτης, Κανακάκης, Βαφόπουλος, Καρτερουλιώτης, Βαγγέλης Φώτσης
Μηνάς Γκέκος, Γιώργος Τρόντζος, Βαγγέλης Φώτσης
Μιχάλης Γιαννουζάκος, Παύλος Σταμέλος, Μηνάς Γκέκος, Βασίλης Γκούμας, Κανακάκης, Βαγγέλης Φώτσης, Α. Κορωναίος, Πανταζής, Τοσκούνογλου
Βασίλης Γκούμας, Κερτ Ράμπις, Μηνάς Γκέκος, Κανακάκης, Γιαννόπουλος, Βαγγέλης Φώτσης, Νίκος Αποστολίδης
Μηνάς Γκέκος, Βασίλης Γκούμας, Νίκος Αποστολίδης, Βαγγέλης Φώτσης
Μηνάς Γκέκος, Βασίλης Γκούμας, Νίκος Αποστολίδης, Θανάσης Σκουρτόπουλος, Χάρης Παπάζογλου, Βαγγέλης Φώτσης
Μηνάς Γκέκος, Απόστολος Κόντος, Γιώργος Αγιασωτέλης, Βασίλης Γκούμας, Νίκος Αποστολίδης, Θανάσης Σκουρτόπουλος, Χάρης Παπάζογλου, Βαγγέλης Φώτσης, Τάκης Τσούκας, Κώστας Τσαμαλής, Ντιν Τόλσον
Μηνάς Γκέκος, Απόστολος Κόντος, Γιώργος Αγιασωτέλης, Βασίλης Γκούμας, Νίκος Αποστολίδης, Θανάσης Σκουρτόπουλος, Χάρης Παπάζογλου, Βαγγέλης Φώτσης, Τάκης Τσούκας, Κώστας Τσαμαλής, Μερκουριάδης
Μηνάς Γκέκος, Κώστας Παταβούκας, Απόστολος Κόντος, Γιώργος Αγιασωτέλης, Νίκος Αποστολίδης, Θανάσης Σκουρτόπουλος, Βαγγέλης Φώτσης, Θανάσης Κατσίγιαννης, Τάκης Τσούκας, Αχιλλέας Τούντας, Κώστας Τσαμαλής, Τζον Νιάκαρος, Καραμάνος
Μηνάς Γκέκος, Κώστας Παταβούκας, Αλέξης Γιαννόπουλος, Απόστολος Κόντος, Γιώργος Αγιασωτέλης, Παναγιώτης Αριδάς, Νίκος Αποστολίδης, Θανάσης Σκουρτόπουλος, Βαγγέλης Φώτσης, Θανάσης Κατσίγιαννης, Γιώργος Νάσου, Λευτέρης Ματζίκας
Κώστας Παταβούκας, Μηνάς Γκέκος, Παναγιώτης Αριδάς, Αλέξης Γιαννόπουλος, Γιώργος Σακελαρίου, Γιώργος Αγιασωτέλης, Θανάσης Σκουρτόπουλος, Κώστας Μιχελιδάκης, Βαγγέλης Φώτσης, Θανάσης Κατσίγιαννης, Γιώργος Νάσου
Ντάνι Βρέινς, Κώστας Παταβούκας, Μηνάς Γκέκος, Παναγιώτης Αριδάς, Αλέξης Γιαννόπουλος, Γιώργος Αγιασωτέλης, Χρήστος Κουντουράκης, Βασίλης Λανές, Παναγιώτης Αριδάς, Θανάσης Σκουρτόπουλος, Βαγγέλης Βουτσελάς, Αχιλλέας Τούντας, Κώστας Μιχελιδάκης, Κλιντ Ρίτσαρντσον
Νάσος Γαλακτερός, Κώστας Παταβούκας, Τζιμ Γιούσεβιτς, Μηνάς Γκέκος, Παναγιώτης Αριδάς, Αλέξης Γιαννόπουλος, Βασίλης Λανές, Χρήστος Κουντουράκης, Κρις Κωστούρος, Θανάσης Σκουρτόπουλος, Αχιλλέας Τούντας, Βαγγέλης Βουτσελάς, Γιάννης Δημόπουλος, Κώστας Μιχελιδάκης
Νάσος Γαλακτερός, Μηνάς Γκέκος, Τόμας Τζόρνταν, Παναγιώτης Αριδάς, Χρήστος Κουντουράκης, Κώστας Παταβούκας, Ίβο Πέτροβιτς, Ρίτσαρντ Ρέλφορντ, Φώτης Κατσικάρης, Θανάσης Σκουρτόπουλος, Βαγγέλης Βουτσελάς, Γιάννης Δημόπουλος, Τριαντάφυλλος Πανταζής, Σουλιώτης, Αλέξανδρος Κουκάκης, Αχιλλέας Τούντας
Νάσος Γαλακτερός, Κώστας Παταβούκας, Τόμας Τζόρνταν, Φώτης Κατσικάρης, Βασίλης Λανές, Παναγιώτης Αριδάς, Χρήστος Κουντουράκης, Δημήτρης Ποδαράς, Κρις Παπασαράντου, Αλέξανδρος Κουκάκης, Τριαντάφυλλος Πανταζής, Σουλιώτης, Γιώργος Πιούκας, Αντώνης Λαδάς, Φώτης Γεωργούλης, Κάρλτον Μακκίνι, Δραγουμανιώτης
Ντέρικ Χάμιλτον, Ροντ Σέλερς, Μίλος Μπάμπιτς, Νάσος Γαλακτερός, Κώστας Παταβούκας, Δημήτρης Ποδαράς, Βασίλης Λανές, Γιώργος Γιαννόπουλος, Φώτης Κατσικάρης, Αλέξανδρος Κουκάκης, Χρήστος Κουντουράκης, Κρις Παπασαράντου, Γιώργος Πιούκας, Μανώλης Σουλιώτης
Τόνι Κόστνερ, Τόνι Ουάιτ, Ράστκο Τσβέτκοβιτς, Τζακ Χάλεϊ, Κάναρντ Τζόνσον, Δημήτρης Ποδαράς, Βασίλης Λανές, Αλέξης Γιαννόπουλος, Φώτης Κατσικάρης, Αλέξανδρος Κουκάκης, Χρήστος Κουντουράκης, Ντέγιαν Λακίσεβιτς, Χρήστος Παπαδόπουλος, Γιώργος Πιούκας, Νίκος Κρίτσαλος
Ρολάντο Μπλάκμαν, Τιμ Μπάροους, Δημήτρης Ποδαράς, Γιάννης Γάκης, Μηνάς Γκέκος, Κώστας Οικονομάκης, Φώτης Κατσικάρης, Αλέξανδρος Κουκάκης, Γιώργος Κουκλάκης, Ντέγιαν Λακίσεβιτς, Μίρκο Μιλίσεβιτς, Νίκος Νούσσης, Κρις Παπασαράντου, Μανώλης Σουλιώτης, Νίκος Κρίτσαλος
Τόνι Κάμπελ, Μάρκους Λίμπερτι, Άντι Τούλσον, Άντονι Πελ, Κώστας Οικονομάκης, Νίκος Χατζής, Μιχάλης Κακιούζης, Παναγιώτης Μπαρλάς, Φώτης Κατσικάρης, Δημήτρης Παπαδόπουλος, Δημήτρης Ποδαράς, Κώστας Ζέρβας, Γιώργος Κουκλάκης, Χρήστος Λίγγος, Νίκος Νούσης
Βίκτορ Αλεξάντερ, Μπιλ Έντουαρντς, Ρομπέρτο Κιάτσιγκ, Κλαούντιο Κολντεμπέλα, Νίκος Χατζής, Μιχάλης Κακιούζης, Μίκαελ Λάρσεν, Πιτ Παπαχρόνης, Δημήτρης Ποδαράς, Στέφανο Ατρούια, Γιώργος Κουκλάκης, Κώστας Ζέρβας
Μπάνε Πρέλεβιτς, Βίκτορ Αλεξάντερ, Γουίλι Άντερσον, Ρίκι Πιρς, Κλαούντιο Κολντεμπέλα, Χοσέ Λάσα, Μίκαελ Άντερσεν, Μίκαελ Λάρσεν, Ιάκωβος Τσακαλίδης, Μιχάλης Κακιούζης, Νίκος Χατζής
Φώτης Κατσικάρης, Κώστας Πολίτης
Τζο Αρλάουσκας, Μπάνε Πρέλεβιτς, Λόιντ Ντάνιελς, Μίκαελ Άντερσεν, Ιάκωβος Τσακαλίδης, Δήμος Ντικούδης, Νίκος Χατζής, Μιχάλης Κακιούζης, Άγγελος Κορωνιός, Πρόδρομος Νικολαΐδης, Παναγιάτης Μπαρλάς, Δημήτρης Παπαδόπουλος, Ρούμπεν Πάτερσον, Μπράντον Ουίλιαμς
Άγγελος Κορωνιός, Δήμος Ντικούδης, Μιχάλης Κακιούζης, Νίκος Χατζής, Άντονι Μπούι, Μάρτιν Μιούρσεπ, Ιάκωβος Τσακαλίδης, Στιβ Χάνσελ, Ο’ Σάλλιβαν, Δημήτρης Μισιακός, Νίκος Παπανικολόπουλος
Ιμπραήμ Κουτλουάι, Βρίμπισα Στεφάνοβ, Άντριου Μπετς, Μιχάλης Κακιούζης, Δήμος Ντικούδης, Μάρτιν Μιούρσεπ, Νίκος Χατζής, Γκερτ Χάμινκ, Βασίλης Κικίλιας, Σπύρος Παντελιάδης, Νίκος Ζήσης, Δημήτρης Μισιακός
Τζέι Αρ Χόλντεν, Νίκος Ζήσης, Χρήστος Ταπούτος, Νίκος Χατζής, Βασίλης Κικίλιας, Δήμος Ντικούδης, Τζιμ Μπιλμπά, Άντριου Μπετς, Μιχάλης Κακιούζης, Γιάννης Μπουρούσης, Κρις Καρ, Άριαν Κόμαζετς, Σπύρος Παντελιάδης, Κώστας Πασχάλης, Λάζιτς
Μιχάλης Κακιούζης, Δήμος Ντικούδης, Νίκος Χατζής, Νίκος Ζήσης, Ρόντρικ Μπλάκνεϊ, Άντριου Μπετς, Τζο Κρίσπιν, Χρήστος Ταπούτος, Γιάννης Μπουρούσης, Πέρο Άντιτς, Βασίλης Κικίλιας, Κώστας Πασχάλης, Νίκολα Γιεστρατίγιεβιτς, Τζον Ρίλι, Γιώργος Τσιάρας, Στιβ Γούντμπερι, Δήμος Αγγελόπουλος, Σπύρος Μαγκουνής
Όρας Τζένκινς, Νίκος Χατζής, Νίκος Ζήσης, Χρήστος Ταπούτος, Γιάννης Μπουρούσης, Ανδρέας Γλυνιαδάκης, Πέρο Άντιτς, Κρις Χιλ, Κουάντρε Λόλις, Σπύρος Μαγκουνής, Δημήτρης Μισιακός, Σωτήρης Νικολαΐδης, Παντελής Παπαϊωακείμ, Νίκος Παπανικολάου, Μπλάγκοτα Σέκουλιτς, Γιώργος Σουρλής, Γιώργος Τσιάρας
Τόμπι Μπέιλι, Νίκος Χατζής, Νίκος Ζήσης, Κουάντρε Λόλις, Ανδρέας Γλυνιαδάκης, Γιάννης Μπουρούσης, Σάντρο Νίτσεβιτς, Πέρο Άντιτς, Μιχάλης Πελεκάνος, Γιάννης Κακιούζης, Νταβόρ Κους, Σπύρος Μαγκουνής, Αλέξανδρος Μέλνικς, Σωτήρης Νικολαΐδης, Νίκος Παπανικολάου, Γιώργος Τσιάρας
Γιάννης Μπουρούσης, Λάιονελ Τσάλμερς, Τέιλορ Κόπενραθ, Μιχάλης Πελεκάνος, Σλάβεν Ρίματς, Τζέρελ Μπλάσινγκεϊμ, Ντρορ Χάτζατζ, Γιάννης Καλαμπόκης, Σπύρος Παντελιάδης, Παντελής Παπαϊωακείμ, Αμίτ Ταμίρ, Γιώργος Τσιάρας, Σπύρος Μαγκουνής, Νίκος Παπανικολάου, Ανέστης Μάτος, Γιάννης Αθανασούλας
Νέστορας Κόμματος, Μπρεντ Σκοτ, Χρήστος Ταπούτος, Πρόδρομος Νικολαΐδης, Νίκος Βετούλας, Γιάσμιν Πέρκοβιτς, Σωτήρης Νικολαίδης, Λαβέλ Φέλτον, Γιάννης Γκαγκαλούδης, Γιόσκο Γκάρμα, Άντε Γκργκούρεβιτς, Κώστας Μάγλος, Αντώνης Μιχάλογλου, Νίκος Παπανικολάου, Άντριαν Πένλαντ, Σπύρος Μαγκουνής, Παντελής Κακαβάς, Γιάννης Αθανασούλας, Μάριος Σακελλαράκης
Αλέξης Κυρίτσης, Κζελ Ουέσον, Χρήστος Ταπούτος, Αμαρά Σι, Ουίλιαμ Έιβερι, Νίκος Μπάρλος, Κώστας Χαρίσης, Νίκος Χατζής, Δημήτρης Παπανικολάου, Φιλιμπέρτο Ριβέρα, Σμίλιαν Πάβιτς, Βασίλης Σίμτσακ, Γιάννης Σιούτης, Σάσα Βασίλιεβιτς, Άγγελος Τσάμης
Ντι Τζέι Τόμπσον, Τρέβον Μπράιαντ, Τάρμο Κίκερπιλ, Χρήστος Ταπούτος, Δημήτρης Παπανικολάου, Νίκος Χατζής, Μίκαελ Άντερσεν, Γιάννης Κυριακόπουλος, Κώστας Σταμάτης, Φώτης Βασιλόπουλος, Περικλής Δορκοφίκης, Ίστβαν Νέμεθ, Τάσος Αντωνάκης, Ζώης Μπάλλας
Κώστας Σταμάτης, Φώτης Βασιλόπουλος, Περικλής Δορκοφίκης, Τάσος Αντωνάκης, Αβραάμ Καλλινικίδης, Τόριν Φράνσις, Λαμόντ Μακ, Πρόδρομος Νικολαΐδης, Τορίν Γκριν, Σταύρος Τουτζιαράκης, Ρίστε Στεφάνοφ, Μαρτίνας Μαζέικα, Ροντρίγκ Μελ, Ανδρόνικος Γκιζόγιαννης, Επαμεινώνδας Παπαντωνίου, Βαγγέλης Τζόλος, Χρήστος Μαρίνος
Περικλής Δορκοφίκης, Δήμος Ντικούδης, Αβραάμ Καλλινικίδης, Πρόδρομος Νικολαΐδης, Νίκος Παπανικολάου, Τερέλ Καστλ, Τζάρετ Χαρτ, Φλίντερ Μπόιντ, Ντάρκο Κοχαντάρεβιτς, Βουκάσιν Μάντιτς, Σιρόοντ Κάρι, Τάσος Αντωνάκης, Βαγγέλης Τζόλος, Κώστας Σταμάτης, Κώστας Τσαπρούνης, Άγγελος Μάτος, Άντονι Γκράντι, Ροντρίγκ Μελ, Πάτρικ Σπαρκς, Λαμόντ Μακ
Α2 - 4η θέση
Κ. Οικονομάκης, Δ. Λιόγας, Δ. Παπανικολάου, Ν. Καραγιάννης, Δ. Παπαδόπουλος
Αντώνης Μάντζαρης, Πέτρος Νοέας, Βαγγέλης Σκλάβος, Φώτης Βασιλόπουλος, Νίκος Κούρτης, Αλέξης Φαλέκας, Δημήτρης Δέσπος, Άγγελος Σιαμανδούρας, Βαγγέλης Τζόλος, Θανάσης Μαγγώνης, Μπάμπης Φωτιτζόγλου, Σταύρος Κοκκινόπουλος, Λεωνίδας Μαγουλάς, Έντρυ Κουτσουνπάι, Χρήστος Καλπακής, Δημήτρης Παπαδημητρίου
Β' - 3η θέση
Διονύσης Βεσκούκης, Ανδρόνικος Γκιζόγιαννης, Βαγγέλης Τζόλος, Αλέξης Φαλέκας, Άγγελος Σιαμανδούρας, Βαγγέλης Κουκουράβας, Γιάννης Στούκας, Γιώργος Κοψαύτης, Μιχάλης Πολυτάρχου, Δημήτρης Δέσπος, Κώστας Τσαπρούνης, Νίκος Καπετζόγλου, Γιάννης Βαβάτσικος
Α2 - 1η θέση
Ανδρόνικος Γκιζόγιαννης, Αλέξης Φαλέκας, Θοδωρής Τσιότρας, Μιχάλης Πολυτάρχου, Δημήτρης Δέσπος, Βαγγέλης Καράμπουλας, Κώστας Παπαντωνάκος, Στάθης Παπαδιονυσίου, Βαγγέλης Δρόσος, Στέφαν Νίκολιτς, Σπύρος Παναγιωταράς, Γιώργος Τσιάκος, Γιάννης Στούκας, Νίκος Ζεγκίνογλου
Μιχάλης Πολυτάρχου, Στάθης Παπαδιονυσίου, Στέφαν Νίκολιτς, Γιώργος Τσιάκος, Νώντας Παπαντωνίου, Ντέιβιντ Κάιλς, Ντούσαν Σάκοτα, Λεωνίδας Κασελάκης, Κασμίρ Ράιτ, Μιχάλης Καμπερίδης, Γκάρετ Ουίλιαμσον, Ζήσης Σαρικόπουλος, Βέρνον Γκούντριτζ, Μίλαν Μιλόσεβιτς, Γιώργος Μπούτρης, Καρλ Ίνγκλις, Τόμας Ντελινινκάιτις, Ποπς Μενσά-Μπονσού, Μαλίκ Χέρστον, Σκότι Ουίλμπεκιν
Δημήτρης Μωραΐτης, Δημήτρης Κατσίβελης, Τι Τζέι Κάρτερ, Φίλιπ Σκραμπ, Ζήσης Σαρικόπουλος, Μαλίκ Χέρστον, Κρις Γουόρεν, Όου Ντι Ανοσίκε, Ντιόντε Κρίστμας, Γιώργος Τσαλμπούρης, Γιάννης Καλαμπόκης, Έντιν Άτιτς, Νίκος Καμαριανός, Ντούσαν Σάκοτα, Ντι Τζέι Κούπερ, Νώντας Παπαντωνίου, Μίλαν Μιλόσεβιτς, Λουκάς Μαυροκεφαλίδης, Τζέι Κόβαν Μπράουν, Δημήτρης Μαυροειδής, Τορίν Γκριν, Μάλκολμ Άρμστεντ, Μάικλ Έρικ
Δημήτρης Μωραΐτης, Ρόκο Ούκιτς, Νίκολα Ιβάνοβιτς, Μάικλ Ντίξον, Γιαννούλης Λαρεντζάκης, Διονύσης Σκουλίδας, Κώστας Βασιλειάδης, Γιώργος Τσαλμπούρης, Έντιν Άτιτς, Νίκος Καμαριανός, Ντούσαν Σάκοτα, Τζαουάντ Ουίλιαμς, Μίλαν Μιλόσεβιτς, Τζος Όουενς, Δημήτρης Μαυροειδής, Ράνταλ Φόλκερ, Λουκάς Μαυροκεφαλίδης, Ντόνι Μακγκράθ, Μπραντ Νιούλι, Τσινεμέλου Ελόνου
Κέβιν Πάντερ, Ντούσαν Σάκοτα (C), Παναγιώτης Βασιλόπουλος, Βασίλης Ξανθόπουλος, Γιαννούλης Λαρεντζάκης, Μάνι Χάρις, Μάικ Γκριν, Γιάννης Αγραβάνης, Ντελρόι Τζέιμς, Δημήτρης Μωραΐτης, Δημήτρης Μαυροειδής, Μιχάλης Καμπερίδης, Βασίλης Καββαδάς, Νίκος Ρογκαβόπουλος, Βινς Χάντερ, Έντιν Άτιτς
Χάρης Γιαννόπουλος, Ντελρόι Τζέιμς, Βασίλης Ξανθόπουλος, Γιόνας Ματσιούλις, Τζόρνταν Θίοντορ, Δημήτρης Μωραΐτης, Βινς Χάντερ, Μάλκολμ Γκρίφιν, Βασίλης Καββαδάς, Γιώργος Τσαλμπούρης, Νίκος Ρογκαβόπουλος, Χάουαρντ Σαντ-Ρος, Ντούσαν Σάκοτα (C), Γιαννούλης Λαρεντζάκης
Κιθ, Λάνγκφορντ, Κέντρικ Ρέι, Λίνος Χρυσικόπουλος, Γιόνας Ματσιούλις, Χάρης Γιαννόπουλος, Χάουαρντ Σαντ Ρος, Νίκος Γκίκας, Βασίλης Τολιόπουλος, Μάρκους Σλότερ, Δημήτρης Κακλαμανάκης, Δημήτρης Μαυροειδής, Στέφαν Γιάνκοβιτς, Βλάντο Γιάνκοβιτς, Μάριο Τσάλμερς, Νίκος Ζήσης, Νίκος Ρογκαβόπουλος, Τζεράι Γκραντ, Ιωάννης Αγραβάνης, Γιώργος Τσαλμπούρης
Μπάσκετμπολ Τσάμπιονς Λιγκ 2018
Ελληνικές ομάδες καλαθοσφαίρισης στις διεθνείς διοργανώσεις
MVP Ελληνικού πρωταθλήματος: Δήμος Ντικούδης (2001/02)
3 φορές τον πρώτο σκόρερ πρωταθλήματος: Γιώργος Αμερικάνος (1965, 1968) & Λουκάς Μαυροκεφαλίδης (2016 – κανονική περίοδος)
1 φορά τον πρώτο σε ριμπάουντς στο πρωτάθλημα: Κέιζελ Ουέσον (2008 – κανονική περίοδος)
Νίκος Χατζής (1995–2005, 2007–2009)
Δήμος Ντικούδης (1998–2003, 2010–2011)
Μηνάς Γκέκος (1976–1991, 1994–1995)
Ανδρέας Γλυνιαδάκης (2003–2005, 2007)
Γιάννης Καλαμπόκης (2005–2006, 2015–2016)
Δημήτρης Μαυροειδής (2015–2018, 2019–σήμερα)
Λουκάς Μαυροκεφαλίδης (2015–2016, 2017)
Μάκης Νικολαΐδης (1996–1999, 2006–2007, 2009–2011)
-   Ντούσαν Σάκοτα (2014–2019)
Χρήστος Ταπούτος (2001–2004, 2006–2009)
-   Τζέικ Τσακαλίδης (1996–2000)
Νίκος Ζήσης (2000–2005, 2020–2021)
-   Ρολάντο Μπλάκμαν (1994–1995)
-   Κερτ Ράμπις (Κυριάκος Ραμπίδης) (1980–1981)
Μίκαελ Άντερσεν (1997–1999, 2008–2009)
-  -   Μάλκολμ Άρμστεντ (2015)
-   Ρόντρικ Μπλάκνεϊ (2002–2003)
-   Μάικλ Ντίξον (2016–2017)
-   Τορίν Γκριν (2009–2010, 2016)
-   Μίλαν Γκούροβιτς (2000)
-   Τζ.. Ρ. Χόλντεν (2001–2002)
-   Ντάρελ Λιούις (2008)
-   Ματ Λοτζέσκι (2020–2021)
-   Ντόνι Μακγκράθ (2009–2010, 2017)
-   Μπάνε Πρέλεβιτς (1997–1999)
-   Ταϊρίς Ράις (2020)
-   Τζόρνταν Θίοντορ (2019)
-   Σκότι Ουίλμπεκιν (2015)
↑ Άνω Λιόσια Olympic Hall (Κωνσταντινουπόλεως 59)
↑ 3,0 3,1 3,2 "Η Ιστορία της ΑΕΚ (1924–1969)", εκδ. Alvin Redman Hellas
↑ Η ΧΑΝ Αθηνών το 1924 διοργάνωσε ένα πρωτάθλημα, που κέρδισε η ΑΕΚ. Αν αυτό θεωρηθεί ως πρώτο, η ΑΕΚ είναι και η πρώτη πρωταθλήτρια Αθηνών. Βλ. Γέννηση του αθλήματος στον ιστοχώρο της ΕΟΚ
↑ «Ιστορίες μέσα από το καλάθι», Σωτήρης Θεολογίδης, εκδ. Επίκεντρο, Θεσσαλονίκη 2014
↑ 6,0 6,1 Η Ιστορία της ΑΕΚ - Αθλητική Ηχώ 1953, σελ. 71
↑ Η άγνωστη προπολεμική ιστορία της Βασίλισσας![νεκρός σύνδεσμος]
↑ "Στάδιο ΑΕΚ και η Ιστορία του", 2015, Γεράσιμος Έρτσος
↑ Επίσημη ιστοσελίδα ΚΑΕ ΑΕΚ
↑ "Η ιστορία της ΑΕΚ", 1953, εκδ. Αθλητικής Ηχούς
↑ Πρώτη επιτυχημένη χρονιά στο μπάσκετ, Ιστορικό Λεύκωμα 1965, σελ. 163, Καθημερινή (1997)
↑ Κύπελλο Πρωταθλητριών 1965-1966
↑ «Γιώργος Μόσχος: Σύμβολο γενναιότητας και «σημαία» της ΑΕΚ» Αρχειοθετήθηκε 2018-10-16 στο Wayback Machine., άρθρο στον ιστοχώρο documentonews.gr
↑ «Το δράμα του Γιώργου Μόσχου», άρθρο στο επίσημο σάιτ της μπασκετικής ΑΕΚ
↑ "Η Ιστορία της ΑΕΚ - 90 Χρόνια", εκδόσεις Λιβάνη
↑ Κύπελλο Κυπελλούχων Ευρώπης 1967-68
↑ Η μεγαλύτερη προσέλευση θεατών σε αγώνα μπάσκετ - tovivlio.gr
↑ «Όταν η ΑΕΚ έγινε Βασίλισσα!», άρθρο αφιέρωμα στον άθλο του 1968 στον ιστοχώρο sport24.gr
↑ «Η ΑΕΚ «βασίλισσα» της Ευρώπης», άρθρο στην εφημερίδα "Καθημερινή".
↑ "ΑΕΚ Ποδόσφαιρο-Μπάσκετ", 2009, εκδόσεις ΣΚΑΪ
↑ Έφ.Ομάδα, 7-5-1968, σελ.3
↑ Συγκλονιστικά ντοκουμέντα: H κλοπή του πρωταθλήματος μπάσκετ 1969!
↑ Κύπελλο Κυπελλούχων Ευρώπης 1969-70
↑ Τα δύο ξεχασμένα Κύπελλα της Βασίλισσας
↑ «aekbc.gr Ιστορία – Διακρίσεις». Αρχειοθετήθηκε από το πρωτότυπο στις 20 Ιουλίου 2011. Ανακτήθηκε στις 20 Ιουλίου 2011.
↑ Βασίλης Σκουντής στο gazzetta.gr
↑ «doubleteam.gr Big Mac Menu». Αρχειοθετήθηκε από το πρωτότυπο στις 20 Νοεμβρίου 2010. Ανακτήθηκε στις 6 Απριλίου 2011.
↑ Ναυτεμπορική Δικαιώθηκε η ΑΕΚ και μένει στην Α1 (28-04-2011).
↑ ΕΡΤ Στην Α2 ο Ηλυσιακός-δικαίωση για την ΑΕΚ!
↑ Καθημερινή Αρχειοθετήθηκε 2012-02-09 στο Wayback Machine. Καταδικαστική για την ΑΕΚ, λυτρωτική για τον Ηλυσιακό η απόφαση του ΑΣΕΑΔ (21-06-2011)
↑ «AEK B.C. | Η «Ακαδημία ΑΕΚ - Ντράγκαν Σάκοτα»». www.aekbc.gr. Ανακτήθηκε στις 3 Ιανουαρίου 2017.
↑ «Προμηθέας - ΑΕΚ 57-61: Κυπελλούχος Ελλάδας για πέμπτη φορά η Ένωση». www.sport24.gr. 16 Φεβρουαρίου 2020.
↑ Η Ελληνική Ομοσπονδία Καλαθοσφαίρισης αναφέρει το συγκεκριμένο πρωτάθλημα ως ανεπίσημο προσθέτοντας ότι διοργανώθηκε από τη ΧΑΝ Αθηνών καθώς ο ΣΕΓΑΣ δεν είχε ακόμη δημιουργήσει την πρώτη Τεχνική Επιτροπή του μπάσκετ. Αναφέρει όμως παράλληλα ότι μπορεί να θεωρηθεί ως το πρώτο πρωτάθλημα Αθηνών ενώ όσον αφορά τη σημασία του συγκαταλέγεται στους σημαντικούς σταθμούς της ελληνικής καλαθοσφαίρισης σύμφωνα με την επίσημη σελίδα της ΕΟΚ. Ελληνική Ομοσπονδία Καλαθοσφαίρισης - Το μπάσκετ σην Ελλάδα Αρχειοθετήθηκε 2013-02-03 στο Wayback Machine.
↑ 34,0 34,1 34,2 Μεγάλη εγκυκλοπαίδεια του αθλητισμού
↑ εφημ. ΕΘΝΟΣ 7/10/59, σελ. 6
↑ Η ΑΕΚ κέρδισε το πρωτάθλημα εφήβων του 1950 μεταξύ ομάδων Α' και Β' κατηγορίας Η ιστορία της ΑΕΚ - εκδ. Αθλητικής Ηχούς 1953, σελ. 71